Aurora Memorial National Park

An Aurora Memorial National Park sarong protektadong lugar kan Filipinas na namomogtak sa laog kan bukid Sierra Madre sa pag'oltan kan mga probinsya nin Nueva Ecija asin Aurora sa Central Luzon. An Aurora Memorial National park sakop an lugar na 5,676 ektarya na labing 50 kilometro an kalabaan sa tinampong Bongabon-Baler. Tinogdas kan 1937 huli sa Proclamation No. 220, an parke ipigpublikar sa First Lady Aurora Aragon Quezon. Igwa ining enot na hiwas na 2,356 na rektares. Kan 1941, an hiwas kaini sobra sa doble sa presenteng lugar kaini na 5,676 hektarya. An pinakahalangkaw na altitud kan parke nabareta na 1,000 metros, kaya an mayor na tipo nin kadlagan sa laog kan parke dapat na hababang klase nin dipterocarp, na limitado sanang lugar nin kadlagan. Kaiba sa mga gamit sa daga sa laog kan parke an permanente sagkod pabalyo nin agrikultura (kaingin) asin kadlagan.

Ipinapalakop an parke kan lokal na gobyerno bilang sarong destinasyon sa eko-turismo na igwa nin nagkapira sa pinakaimportanteng mga kagubatan sa parteng ini kan rehiyon. An kinamumugtakan kaini sa syudad kan Sierra Madre nagtatao nin mayaman na istaran sa manlaenlaen na flora asin fauna, kaiba na diyan an magkapirang species nin amphibian, mga reptilya (mga butiki, halas asin pagong) asin mga gamgam (mga bulaw, mga kulakot asin mga haraling.) Ini na erokan man kan Luzon water-redstart asin kan namemeligrong agila sa Filipinas.

Hilingon pa 

 Listahan nin nasyonal na mga parke kan Pilipinas